หนุน นำเข้าชุดตรวจโควิด แจกฟรีให้ประชาชน
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า ขณะนี้กระทรวงสาธารณสุข ได้มีการออกประกาศกระทรวงเพื่อสามารถนำ Rapid Test ไปใช้นอกเหนือจากในโรงพยาบาลและในคลินิก โดยให้สามารถจำหน่ายในร้านขายยาที่มีเภสัชกรได้ แต่ต้องรับขึ้นทะเบียนผู้นำเข้า เพราะเกือบ 100% เป็นการนำเข้ามา ล่าสุด สำนักงานคณะกรรมการอาหารและยา (อย.) อนุมัติรับขึ้นทะเบียนผู้นำเข้าและเป็นผู้อนุญาตให้สามารถจำหน่ายได้ในร้านขายยา แล้ว 5-6 บริษัทเพื่อให้ประชาชนสามารถนำไปใช้ตรวจโควิดได้ด้วยตนเอง ซึ่งจะต้องได้รับคำแนะนำจากเภสัชกร ทั้ง วิธีใช้ทำและการอ่านค่า  ย้ำ การตรวจด้วย Rapid Test เป็นการตรวจสอบเบื้องต้นเท่านั้น การยืนยันต้องตรวจในสถานพยาบาลอีกครั้ง นายจุรินทร์ กล่าวเพิ่มเติมว่า จากข้อมูลกระทรวงสาธารณสุข ระบุ คุณภาพของราคาแต่ละบริษัท แต่ละยี่ห้อ มีความแตกต่างหลากหลาย เป็นเรื่องที่จะต้องพิจารณาโดยใกล้ชิดและใช้ดุลยพินิจด้วยความถูกต้อง ย้ำไม่ได้แปลว่าเมื่อผ่าน อย.คุณภาพจะเท่ากันหมด การใช้ Rapid Test ต้องใช้โดยถูกต้องทั้งนี้ กระทรวงพาณิชย์ จะทำงานร่วมกับ อย. องค์การเภสัชกรรม และกระทรวงสาธารณสุข อย่างใกล้ชิดเพื่อติดตามสถานการณ์  พร้อมทั้งได้เสนอให้ สปสช.เร่งนำเข้า Rapid Test ให้มากที่สุดสำหรับนำมาแจกฟรีให้กับประชาชนเพื่อคัดกรองเบื้องต้นแยกคนปกติกับผู้ติดเชื้อออกจากกัน ซึ่ง สปสช.มีมตินำเข้า แล้ว 8.5 ล้านชิ้น เพื่อนำมาแจกฟรีโดย สปสช.จะเป็นผู้บริหารจัดการต่อไป